
ANUNTURI 


« Iată pruncii care au fost sau vor fi botezați în 
această perioadă: David-Andrei al diac. Ghe- 
orghe, Ciprian al pr. Sergiu de la Secaci, Sofia 
a Cătălinei şi Eufimia a pr. Dănuţ „al săraci- 
lor”. Scut ni se aşază cu toţii, în faţa dreptei pe- 
depse pe care Dumnezeu ar trebui să ne-o tri- 
mită. Să se facă oamenii Săi! 





+ Veste cea mai mare, pentru care să dăm slavă lui Dumne- 
zeu, este că am putut petrece Sărbătorile Naşterii şi Arătării 
Domnului cu pace! Am avut parte și de slujbe, şi de colinde, 
aici sau prin alte locuri, și mai nou şi de bucuria zăpezii. 


« Tot în această vreme ne-am luat rămas bun de 
la: Elisabeta (mama Nicolaidei-Georgeta) şi 
Biţu (tatăl pr. Ciprian de la Moţiori). Despre 
prima am aflat că a fost iniţiatoarea şi coordo- 
natoarea din ultimii 10 ani, a parastasului pen- 
tru Părintele Arsenie, organizat la biserica din 
Orşova, unde mergea. Dumnezeu să-i aşeze cu 
drepţii! 


«+ Soroacele ni i-au adus în minte şi inimă pe cei 
plecaţi dintre noi, mai demult sau mai curând: 
preoteasa Mihaela de la Rădeșşti , la 40 de 
zile, Alexandru Antoci la 6 luni şi Lidia 
(îngrijitoarea straturilor de flori) la 1 an. 





ŞTIRI 


* În perioada noiembrie-decembrie a anului trecut, peste 600 de copii şi tineri din 31 
de parohii ale Arhiepiscopiei Aradului, au participat la Concursul virtual 
„Colindăm, Doamne, colind”. Aceştia s-au înregistrat cântând diferite colinde, 
dintre care una obligatorie, şi au trimis înregistrările juriului. Câştigătorii vor fi pre- 
miaţi duminică, 16 ianuarie, la Catedrala Veche. (sursa: arhiepiscopiaaradului.ro) 





* Anul 2022 marchează împlinirea a 200 de ani de la înfiinţarea învăţământu- 
lui teologic arădean în 1822. În acest sens, pe parcursului acestui an, se vor organi- 
za o suită de evenimente academice, bisericești şi culturale ca semn al cinstirii aduse 
tuturor celor care au slujit învăţământul teologic ortodox arădean pe parcursul celor 
200 de ani. (sursa: arhiepiscopiaaradului.ro) Dintre ele, cel care ne interesează în 
mod deosebit este sfinţirea Bisericuţei, care va avea loc, cu ajutorul lui Dum- 
nezeu, în luna iunie. 


« Acest an a fost declarat Patriarhia Română „Anul omagial al rugăciunii în viaţa 
Bisericii şi a creștinului” şi „Anul comemorativ al sfinţilor isihaşti Simeon 
Noul Teolog, Grigorie Palama şi Paisie de la Neamţ”. Să ne ajute Dumnezeu să 
le urmăm pe drumul rugăciunii! 





EDITURA 


ARSENIANA 








Iustina Diana Ban - Cu paşi mici, PE URME MARI. 
Vieţi de sfinţi din luna ianuarie 


Editura Arseniana, editura obştii noastre, are bucuria să vă ofere prima carte pentru copii, 
scrisă şi desenată de surorile noastre. Iustina, conducătoarea strănii fetelor, a repovestit 
31 de vieţi de sfinţi, cunoscuţi sau mai puţin cunoscuţi, din luna ianuarie, iar trei dintre 
desenatoarele noastre au făcut ca poveştile să prindă viaţă. Să ajute Dumnezeu să fie spre 
folosul copiilor! 





Aşteptăm întrebările, sugestiile şi eventualele colaborări pe adresa revista.maximina (gmail.com sau la tel. 0734.194.372. 
Mulţumim tuturor pentru rugăciuni şi ajutor financiar. 

Poate că majoritatea dintre noi 
cunoaştem în mare viaţa Sfântului 
nostru ocrotitor, Maxim Mărturisi- 
torul. Dar oare câţi ne dăm seama 
de locul pe care îl are el între sfinţii 
Bisericii? Să stăm sub aripa unuia 
dintre cei mai mari teologi ortodocşi 
sau „teologul desăvârșit”, cum a 
fost numit, ne obligă măcar la a în- 
cerca să citim câte puţin din ce a 
scris şi din ce au scris alţi Sfinţi Pă- 
rinţi pe care i-a citit şi citat cu râv- 
nă. 


A fost un erudit din tinereţe. 
Când a ajuns să fie tuns monah, era 
deja cunoscut în cercurile intelectu- 
ale (căci era şi neîntrecut filosof), 
teologice şi politice ale Imperiului 
Bizantin (la 30 de ani fusese numit 
prim-secretarul împăratului). S-a 





Maxihina 


Foaie ortodoxă pentru suflet 


smerit, îmbrăcând haina mona- 
hală, pentru a trăi ceea ce stu- 
diase şi începuse să scrie. Nu îi 
mai ajungeau cărţile, avea nevoie de 
o viaţă cu totul afierosită lui Hris- 
tos. Era tocmai la vârsta Mântuito- 
rului — 33 de ani. Au urmat ani buni 
de aspre nevoinţe, de izolare faţă de 
lume, mai ales faţă de lumea în care 
crescuse şi se formase. 


Însă grăuntele pus în pământ a ieşit 
mai apoi spic frumos de grâu cu 
multă roadă. Mediile monahale din 
jurul Constantinopolului, din Pales- 
tina (unde a stat o vreme, timp în 
care s-a împrietenit cu Sf. Sofronie, 
patriarhul mult încercat al Ierusali- 
mului), din Africa, s-au umplut de 
cuvintele sale sfinte și sfinţitoare. 
Putea să rămână în mănăstire, liniş- 
tit, văzându-şi de scrieri şi de rugă- 


16 ianuarie 2022 











Smerit prinos 
Luminăâtorului 
nostru 





ciune. Însă tulburările tot mai mari 
din Biserică, ce cuprinseseră şi sfera 
politicului, l-au făcut să pornească 
în drumuri lungi, şi ca spaţiu, și ca 
timp. 


Avea aproape 60 de ani, vârstă la 
care majoritatea dintre noi s-ar 
gândi la o retragere şi bătrâneţe 
liniştită. Insă nu Sf. Maxim, căci 
scrie: „Cel ce a dobândit în sine 
dragostea dumnezeiască, nu oste- 
neşte urmând Domnului Dumneze- 
ului său, asemenea dumnezeiescu- 
lui Ieremia ci suferă cu vitejie orice 
osteneală, batjocoră şi ocară, nelu- 
ând în seamă câtuşi de puţin răul 
de la nimeni”. (Filocalia 2, p. 73) 


Peste 20 de ani de osteneală, 
pe drumuri, prin toate felurile de 
vremi şi de vremuri, pe la curţi îm- 
părăteșşti şi bisericeşti, neîncetând a 
îndrepta, a învăţa, a sfătui. Mulţi 
l-au privit ca pe un bătrân nebun, 
care umblă prin lume pentru o idee. 
Când toţi spuneau într-un fel, venea 





Moaştele sf. Antonie 
cel Mare 





Conform tradiţiei, în 561, la mai bine de 
două secole după moartea sa, s-a desco- 
perit locul unde a fost îngropat, iar ră- 


măşiţele sale au fost transferate la Ale- 
xandria. Când în 635 arabii au cucerit 
Egiptul, rămăşiţele sale au fost duse în 
siguranţă la Constantinopol. În 1070, 
împăratul bizantin le-a oferit unui nobil 
francez, care le-a adus la proprietatea sa 
din sudul Franţei, unde a fost construită 
o biserică pentru a adăposti aceste 
moaşte, la 60 km de Grenoble. În ea se 





află şi azi o însemnată parte din moaşte- 


le Sfântului Antonie cel Mare. 

Sf. Maxim și le dădea peste cap certi- 
tudinile mândre, arătând, cu smere- 
nie, dar şi cu fermitate care este 
dreapta credinţă. Şi toţi se declarau 
înfrânți în disputele verbale cu Sf. 
Maxim. Dar pentru că a deranjat, l- 
au prigonit, l-au bătut, l-au închis. 


Însă el nu s-a oprit. Ceea ce scrisese 
în tinereţe, acum trăia cu adevărat: 
„Blestemat de ei, se purta cu înde- 
lungă răbdare, pătimind se arăta 
îngăduitor şi le arăta toate faptele 
iubirii, lar pe cel ce lucra prin ei îl 
bătea cu iubirea de oameni faţă de 
cei purtaţi de el. O, minunat război! 
În loc de ură arată iubirea şi răpu- 
ne pe tatăl răutăţii prin bunătate. 
În acest scop, răbdând atâtea rele 
de la ei, sau mai adevărat vorbind 


pentru ei, s-a străduit până la 
moarte în chip omenesc pentru po- 
runca iubirii şi, dobândind biruința 
deplină împotriva diavolului, a pri- 
mit cununa învierii pentru 
noi.” (Filocalia 2). Limba și mâna 
dreaptă i s-au făcut jertfă bine- 
primită. Cărunteţile i-au fost batjo- 
corite. Cea mai luminată minte 
şi cel mai curat om din acele 
timpuri a fost dus în exil, unde a 
murit din cauza suferințelor. 


Dar mai apoi moartea i s-a făcut în- 
viere şi în inimile oamenilor pentru 
care s-a jertfit. De atunci încoace, 
poate milioane de suflete însetate de 
adevăr s-au adăpat din fântâna învă- 
ţăturilor sale. Cărţile i-au fost copia- 
te, cercetate, interpretate şi încă nu 





ne-am săturat deplin din roada pe 
care Duhul Sfânt a aşezat-o în ele; 
încă mai sunt multe de aflat. 


Sunt vremuri întunecate acum. Să 
căutăm sfeşnicele cu lumina cea ade- 
vărată, pe care le-a lăsat Dumnezeu 
celor care nu vor să orbecăiască în 
noaptea lumii acesteia. Sf. Maxim a 
primit multe apelative şi laude, însă 
poate cel de care avem acum mai 
mare nevoie este de „luminător al 
lumii”. Suntem mici, cu interese pă- 
mânteşti și meschine. Dar Dumne- 
zeu ne-a adunat sub acoperământul 
acestui smerit luminător. Cu rugă- 
ciunile Sfântului Maxim, să ne 
aprindem și noi de focul cel dumne- 
zeiesc al dragostei! 





Prăznuit odată cu 
sf. Antonie cel 
Mare 





ÎMPĂRATUL TEODOSIE CEL MARE 
a pus capăt, printr-un decret, jer- 
tfelor păgâne în Roma și Alexan- 


CE FOLOS 


Ce folos, ce folos, 


Traian Dorz 





De-aş ajunge-n cea mai mare slavă pământească, 
În zadar, dacă-mi voi pierde slava mea cerească. 
Ce folos, ce folos, 

Slavă fără de Hristos? 


De-aş avea toţi banii lumii, să-mi stea-n mân-arginţii, 
În zadar, dacă-mi lipseşte aurul credinţii. 


Aur fără de Hristos? 


Ce folos, ce folos, 


dria; a interzis și cultul zeilor do- 


mestici, odată cu întregul păgâ- 
nism. lar în Biserică, a fost un 
aprig apărător al Ortodoxiei în fața 


ereziilor. El a fost cel care l-a adus 


la Constantinopol pe Sf. Grigorie 
Teologul, punându-l în scaunul ar- 
hiepiscopal, atunci când mulţi e- 
rau împotriva sa, riscând chiar un 


Ce folos, ce folos, 


eventual complot și asasinat. El a 
patronat lucrările Sinodului Ii Ecu- 


menic din 381, care au întărit o 
dată pentru totdeauna dogma pri- 


ței Paula Hriscu. 


vind dumnezeirea Duhului Sfânt. 


De-aş şti toată-nţelepciunea câtă e sub soare, 
În zadar, dacă-mi lipseşte cea mântuitoare. 


Minte fără de Hristos? 

De-aş fi omul cel mai tare de pe lumea toată, 
În zadar, dacă mă- -nfrânge pofta desfrânată. 
Ce folos, ce folos, 

Tânăr fără de Hristos? 


De-aş cuprinde lumea-ntreagă, tot al meu să fie, 
În zadar dacă-mi pierd viaţa cea din veşnicie. 


Dacă mor fără Hristos? 


O interpretare deosebită a acestor versuri este a cântăre- 

Constantin Noica 








EMINESCU și una dintre 
minunile limbii române 





A 

Într-un ceas al ei, o limbă trebuie să 
fie ca un om tânăr, ceva nestrunit şi 
gata de toate riscurile, ba chiar de 
câteva sminteli. După ce te plimbă 
prin toate modurile de gândire sigu- 
Tă şi nesigură, spărgând tiparele ori- 
cărei gramatici respectabile („voi fi 
văzând”, viitor imperfect, „voi fi vă- 
zut”, viitor perfect, notează Emines- 
cu), verbul românesc o ia de la 
început: se răstoarnă pur şi 
simplu, dând noi timpuri şi 
moduri. În franceză, inversiunea 
dă cu precădere întrebarea; în ger- 
mană, condiţia. Prin părțile noastre, 
răsturnarea dă ceva mai mult, 
ca şi cum gândirea ar avea ne- 
voie de prisosuri. 


Cu prisosurile acestea ale vorbirii și 
gândirii s-a jucat uneori Eminescu. 
În manuscrisele sale care sunt şi 
dicţionare de rime; după ce alătura- 
se pe „Hegel” de „renegă-l”, poetul 
rimează acel  „destul-mi-i” cu 
„ulmii”, pe care nu te poţi sătura să-l 
aminteşti. 


Eminescu simte că răsturnările aduc 
ceva nou gândului și inimii, ca să nu 
spunem și gramaticii. „Mi-e destul” 
este la indicativ prezent, dar „destul- 
mi-l” nu mai e la indicativ, ci la ex- 
clamativ. Dacă zici „vor veni”, te ex- 


primi la indicativ viitor, dar „veni- 
vor” nu mai e nici el la indicativ, iar 
viitorul a trecut în alt timp parcă, în 
acel timp fără de timp, al lui „poate 
da, poate nu”, sau „de-ar fi să fie”, de 
care gramatica nu ştie prea multe. 
Când spui „m-aş duce”, ai iarăşi un 
condiţional-optativ prezent; dar 
„duce-m-aş” transformă prezentul 
într-un straniu durativ, aşa cum 
simte limba poeziei populare când 
spune „duce-m-aş și m-aş tot duce”. 
Limba noastră te face să filoso- 
fezi, atunci când nu te resemnezi să 
rămâi structuralist. 


Avem în limba noastră mai multe 
feluri de întrebare decât au alte 
limbi vechi şi noi. Noi întrebăm şi cu 
„0oare”, şi cu „nu cumva”, şi cu „au, 
după cum întrebăm cu toate răstur- 
nările verbului, atât de lesne de obţi- 
nut în limba noastră. Dar poate că în 
nici unele îndoiala deschisă nu e atât 
de sugestivă ca în răsturnările ver- 
bului „veni-ne-va” al lui Eminescu. 


Forme interesante ale verbelor răs- 
turnate sunt în toate timpurile com- 
puse. La viitor poţi avea deopotrivă: 
o formă de siguranţă („mira-se-va”), 
de presupunere şi de îndoială. La 
condiţional ai și dezbatere („supăra- 
m-aş, supăra”), şi forme deziderative 








GG Adormi-vom, troieni-va 


Teiul floarea-i peste noi, 


Și prin somn auzi-vom bu- 
cium 


De la stânele de oi. 


(„în pădure duce-m-aş”) sau impera- 
tive (auzire-ar lumea toată”) sau 
treceri în irealitate. 


Esenţial e că verbul nu îngheaţă în 
tipare şi că poţi exprima, cu el şi cu 
răsturnările lui, toate nuanțele, pen- 
tru ceea ce reprezintă împlinire şi 
neîmplinire, în lumea ta sau a lucru- 
rilor. Se poate gândi orice, se pot 
spune și închipui nenumărate lu- 
cruri în limba românească, iar dacă 
lucrurile n-ar fi, ele nu s-ar povesti. 
Dar de vreme ce ele se povestesc, 
înseamnă că sunt — şi de aici încep 
toate libertăţile gândului, libertăţile 
acelea din care se nasc, ca în caietele 
lui Eminescu, câteva din minunile 
lumii. 


Ah! în curând satul în vale- 
amuțeşte; 


Ah! în curând pasu-mi spre tine 
grăbeşte: 


Lângă salcâm sta-vom noi noaptea 
întreagă, 


Ore întregi spune-ți-voi cât îmi eşti 
dragă. 





SF. MAXIM GRECUL (ţ1556) a fost unul dintre cei mai învățați oameni ai 
vremii sale. Deși putea să devină profesor faimos la universitățile Itali- 
ei, a ales viața de monah în Sf. Munte. Părinții de la Vatoped îl cinstesc 
până azi cu multă evlavie, căci acolo a fost tuns. Dragostea de cuvântul 
lui Dumnezeu l-a dus tocmai în Rusia, unde era nevoie de îndreptarea 
cărților de slujbă și de rugăciune, după traducerile grecești. Deși a tre- 
cut prin multe încercări în această lucrare a sa, răbdând chiar închisoa- 
rea, Sf. Maxim Grecul a urmat lui Hristos, ajungând să-i întărească el pe 
cei care îl cercetau în temniță. 


MaxiMina 1/2022 





44 


Ne-au făcut 
bandiți! Cum 
bandiți, dacă 
între noi au 
fost militari, 
ingineri, profe- 
sori, preoți? 
Oameni demni, 
care au luptat 
pentru poporul 
român! Gavri/ 
Vatamaniuc 


Prima zonă din România în care s- 
a înjghebat, după 23 august 1944, o 
rezistenţă armată împotriva regimu- 
lui comunist a fost Munţii Bucovi- 
nei. A rămas în legendă figura lui 
Vladimir Macoviciuc din comuna 
Voitinel. Un grup de 10 urmaşi ai 
arcaşilor lui Ştefan cel Mare, con- 
duşi de Macoviciuc, au pornit pe 
drumul apărării demnităţii româ- 
neşti. După ce au hărțuit trupele 
bolşevice intrate în ţară, şase 
membri ai grupului au fost înconju- 
raţi de jandarmi, prin trădare, într-o 
casă din comuna Vicov. Refuzând să 
se predea, casei i s-a dat foc, iar plu- 
tonierul Sclipa Alexandru, şef de 
post, a tras din clopotniţă și l-a rănit 
grav pe Macoviciuc. Acesta s-a îm- 
pușcat pentru a nu cădea viu în mâ- 
na duşmanilor. Ceilalţi membri ai 
grupului au ars înăuntru. Fiul lui 
Macoviciuc, Silviu, a fost prins şi în 
1950 se afla condamnat pe viaţă la 
Galata, încă în cercetări, deoarece 
noi şi noi partizani continuau acțiu- 
nea în regiune. 


După moartea lui Vladimir Macovi- 
ciuc, acţiunea de luptă a preluat-o 
într-o primă fază Ion Vatamani- 
uc, țăran din comuna Suceviţa, care 
a rezistat cu grupul lui până în 1947, 
când a fost rănit de ruşi. Au mai fost 
prinşi şi duşi în Rusia, într-un grup 
mai mare, şi partizanii Brăileanu 
Ion şi Stagler Frantz, care nu s-au 
mai întors. Un alt ţăran, Mirăuţă 
Nicolae din Suceava, a fost împuşcat 
noaptea, pe geam, în casă, după ce 
se eliberase. Ion Vatamaniuc, după 
ce a fost rănit grav şi lăsat într-un 
şanţ, a fost prins, dar printr-o minu- 
ne a scăpat adăpostindu-se într-o 
casă unde a primit ajutor. Arestat de 
români, a stat închis până în 1954 la 





R 


plai 


Zistenţa anticomunistă 





BUCOVINA, 


cu flori, 


unde sunt ai tăi feciori? 





Piteşti, de unde a fost eliberat, dar 
pentru scurt timp, fiindcă în 1956 
este arestat şi anchetat cu fratele lui 
şi va rămâne prin închisorile Jilava, 
Aiud şi Gherla până în 1964, când 
este eliberat. 


Acţiunea partizanilor a fost continu- 
ată de Gavrilă Vatamaniuc (fo- 
to), fratele lui Ion, al zecelea copil al 
familiei. Centrul de activitate este în 
Obcina Mare, dar s-a căutat să se ia 
legătura şi cu cei din Făgăraş prin 
Motrescu Vasile, ţăran din Vicovul 
de Jos. Gavrilă Vatamaniuc a înce- 
put să difuzeze manifeste prin care 
îndemna pe ţărani să reziste şi să nu 
se înscrie la colectivele comuniste 
create pentru distrugerea proprie- 
tăţii ţărăneşti. Partizanii care au mai 
rămas după hărţuirea la care i-au 
supus securiştii locuiau în bordeie, 
în munţi, iar vara colindau pe o arie 
de 100 de km., între Straja-Gura 
Humorului şi Vatra Dornei-Rădăuţi, 
fiind înarmaţi cu puşti-mitraliere, 
puști Z.B. şi grenade. 


În vara anului 1950 au mai căzut 
seceraţi de mitralierele securiştilor, 
lângă Gura Humorului, un grup de 
trei partizani: Ghimici, Flocea şi 
Sava. Gavrilă Vatamaniuc cu oame- 
nii ce-i mai avea, au distrus busturi- 
le lui Lenin şi Stalin din Căminul 
cultural al comunei Suceviţa şi au 
făcut zdrenţe steagurile comuniste. 
Ei apăreau pe neaşteptate pe la guri- 
le minelor din munte şi le vorbeau 
muncitorilor despre nenorocirile 
aduse de comuniști, îndemnându-i 
să se împotrivească colectivizării şi 
subliniind faptul că Basarabia şi Bu- 
covina de Nord sunt teritorii furate 
de ruşi, pe care aceştia trebuie să le 
restituie. 


În 1955 sunt înconjurați de 3 batali- 
oane de securiști şi circa 100 de 
câini. Gavrilă Vatamaniuc reuşeşte 
să se salveze, dar pentru puţin timp, 
deoarece va fi prins în satul Voievo- 
deasa, de pe malul Suceviţei, aproa- 
pe de izvor, în Obcina Mare, fiind 
trădat de Marciuc Vasile, care nu a 
mai putut rezista la chinurile la care 
fusese supus, timp de 24 de ore, de 
când puseseră securiştii mâna pe el. 
Bătut în mod sălbatec cu pistolul 
până a intrat în comă, legat burduf, 
Gavrilă Vatamaniuc a fost dus la 
Securitatea din Suceava unde, timp 
de 9 luni, l-au chinuit zi şi noapte. 
Trimis la tribunal, a rămas condam- 
nat la muncă silnică pe viaţă şi a 
trecut prin multe închisori de exter- 
minare până în 1964, când a reuşit 
să se salveze. 

/iis-a Avva Elisei : Când avva Petru 
m-a făcut călugăr, eram de 20 de 
ani. Și eram mânios, iubitor de slavă 
deşartă și amăgit, voind să port nu- 
mai rase subţiri şi frumoase. Deşi 
bătrânul meu mă sfătuia totdeauna, 
eu nu puteam să mă las de obiceiul 
cel rău. Și mă sileam, după puterea 
mea, să mă stăpânesc, dar mă biru- 
iam de mânie şi mă sfădeam cu fra- 
ţii. Petrecând în schit cinci ani, 
m-am împrietenit cu un frate care 
era asemenea cu mine, supărat de 
gânduri şi mândru şi ne-am învoit 
amândoi să mergem la Ierusalim să 
ne închinăm. Şi am spus bătrânului 
meu să mă binecuvânteze ca să mă 
duc cu acel frate la lerusalim. Dar 
bătrânul mi-a spus: 


- Șezi, fiule, şi rabdă în chilia ta; 
plânge-ţi păcatele tale şi fă puţinul 
tău canon fără tulburare şi nu te face 
ca aceia care au pierdut pe Dumne- 
zeu prin întâlniri și alergături prin 
multe locuri şi se prăpăstuiesc. Şi nu 
socoti că numai în Ierusalim se află 
Dumnezeu, sau numai în bisericile 
cele frumoase şi împodobite cu 
stâlpi şi marmură și scrise cu litere 
poleite. Ci El locuieşte în fiecare 
biserică şi paraclis al credinci- 
oşilor şi pretutindeni se află, 
unde se unește sufletul cu tru- 
pul. Căci „Unde sunt doi sau trei 
adunaţi în numele Meu, acolo sunt 
și Eu în mijlocul lor”, spune Sfânta 
Evanghelie. 


Dar eu nu m-am înduplecat şi-l ru- 
gam pe părintele meu să-mi dea voie 
să mă duc la Ierusalim, zicându-i: 


- Mă voi întoarce degrabă. Şi Dum- 
nezeu, văzând osteneala mea, o va 
îndrepta spre binele meu. 








Iar bătrânul, văzând neînduplecarea 
mea, a zis: 


- Du-te la chelar şi spune-i să-ţi dea 
O ceapă, un usturoi şi un ardei roșu. 


Şi aducându-le, bătrânul le-a înfăşu- 
rat într-o basma, făcând trei noduri 
și, dându-mi-o, mi-a zis: 


- la aceasta şi păzeşte-o bine. Și 
când vei ajunge la trei mile depărta- 
re de Ierusalim, scoate-o din traistă 
şi pune-o în sân. Şi s-o ai cu tine în 
toate închinăciunile chiar şi când te 
vei împărtăşi. lar când te vei duce la 
râul Iordan, să o înmoi în apă şi să 
mi-o aduci înapoi, că voiesc să fac 
din ele doctorii. 


Atunci eu le-am luat şi m-am dus la 
Ierusalim, iar după trei luni m-am 
întors la mănăstire. Privindu-mă bă- 
trânul, eu mă făţărniceam că am e- 
vlavie şi umilinţă. lar după puţine 
zile am început iarăşi lucrurile cele 
dintâi: să mă mânii, să mă iuţesc şi 
să mă împodobesc. 


Când m-am sfădit prima dată, bătrâ- 
nul a tăcut, de asemeni și a doua 
oară. lar a treia oară bătrânul s-a 
tulburat şi m-a chemat, zicându-mi 
cu linişte: 


- Dă-mi basmaua pe care ţi-am da- 
t-o când te-ai dus la Ierusalim! 


Atunci eu am adus legătura cea cu 
trei noduri, pe care, luând-o bătrâ- 
nul, a dezlegat-o. Dar eu m-am mâ- 
niat socotind că bătrânul bănuieşte 
că le-am mâncat. Și arătându-mi 
ceapa îmi zise: 


- Ce este aceasta? 
- Ceapă este, îi zic eu. 





Întâmplări din Athos 


când ceapa, usturoiul și 
ardeiul 


AU MERS 
LA IERUSALIM 





Şi arătându-mi usturoiul, îmi zise: 
- Și acesta este usturoi? 
- Da, îi zic. 


Pe urmă ia şi ardeiul şi-mi zise: 

- Ia şi mănâncă din el, nu cumva nu 
e iute ? Iar eu, gustând, mi-am ars 
gura Şi i-am zis: 

- Este din cei foarte iuți! 


Atunci bătrânul, suspinând, zise: 
- Ceapă, usturoi şi ardei s-au dus la 
Ierusalim şi la Iordan, şi tot aşa au 
venit înapoi, neschimbându-se de- 
loc! Şi s-a dus bătrânul plângând. 


Atunci eu mi-am venit în sine şi am 
cunoscut ceea ce s-a făcut şi am plâns 
cu amar. Și am zis: „Precum sfin- 
ţenia Ierusalimului n-a schim- 
bat ceapa, usturoiul şi ardeiul, 
tot aşa nici eu nu mi-am schim- 
bat răutatea, viclenia şi obişnu- 
inţa cea rea”. 


Şi am cunoscut că fără silinţă şi 
nevoinţă până la sânge, omul 
nu poate să dobândească fapta 
cea bună. Și, ducându-mă, am scris 
pe cei patru pereţi ai chiliei mele: cea- 
pă, usturoi şi ardei, și am zăbovit şa- 
se zile și șase nopţi, cugetând la aces- 
tea: ;,Ceapă, usturoi și ardei m-am dus 
la Ierusalim şi ceapă, usturoi şi ardei 
m-am întors înapoi!” lar când mă 
porneam cu mânie sau iuțime îmi a- 
duceam aminte de ceapă, usturoi şi 
ardei. Și aşa cu darul lui Dumnezeu 
și cu rugăciunile bătrânului, am bi- 
ruit patima mâniei, a grăirii împotri- 
vă şi a împodobirii trupului cu rase 
subţiri. 


Domnului nostru lisus Hristos să-l 
fie slava, cinstea şi închinăciunea, 
acum şi pururea şi în vecii vecilor. 
Amin. 

Lucrarea noastră în anul 2022 





1. 


IZVOARELE 


răului 


Necredința 


Acum 2 luni şi mai bine ni s-a dat un cuvânt care atunci pe mulți i-a trezit (dă, Doamne, să fie şi cu noi, ceilalți, la 
fel!). Ni s-a vorbit, în contextul Evangheliei despre Invierea fiicei lui Iair şi vindecarea femeii cu scurgerea de sân- 
ge, despre cele 12 (număr cu multe semnificații în credință) izvoare ale răului sau, cum au fost numite, cele 12 
scurgeri de sânge ale sufletului nostru. „Aceasta ne mănâncă pe prea mulți dintre noi, chiar care suntem în biseri- 
că. Ne uităm în jur şi spunem: de ce toate acestea? De ce se dărâmă toate? De ce cutremură Dumnezeu lumea? De 
ce natura urlă? Vă spun: toate se întâmplă pentru aceste păcate!” (pr. Ștefan) Credem că este de folos, ca pe par- 
cursul timpului, să ni le reamintim şi să le întărim prin alte cuvinte de la sfinți părinți. 


„Primul dintre izvoare este ne- 
credinţa sau slăbiciunea credin- 
ţei. Mântuitorul îi ceartă pe Apostoli 
de câteva ori, spunându-le: puţin 
credincioşilor!, iar pe ceilalţi cu atât 
mai mult. In aceeași categorie intră 
nepăsarea în ce priveşte credin- 
ţa.” (Pr. Ştefan) 


Unul dintre cei mai mari părinţi con- 
temporani, Sf. Iustin Popovici, are 
cuvinte de întărire și luminare în ce 
privește credinţa: 


„Ce este în esenţă credinţa? Credinţa 
este începutul restaurării persoanei 
umane sluţite prin păcat. 


PURTAREA CRUCII ŞI CREDIN- 
TA SUNT SINONIME. 


Cel ce se răstigneşte pe sine, renunţă 
la sine, îşi poartă cu adevărat crucea 
lui Hristos, îşi află calea mântuirii. 
Credinţa, ca purtarea a crucii, ca răs- 
tignire de sine față de lume, alcătu- 
ieşte cuprinsul vieţii Apostolului Pa- 
vel. Dar în acelaşi fel alcătuieşte cu- 
prinsul vieții oricărui creștin. 


Credinţa este nesfârşita ură faţă de 
„sine”, față de sufletul care poartă 
chipul păcatului, şi nesfârşita dra- 
goste față de Dumnezeu. 


A CREDE ÎNSEAMNĂ A IEȘI DIN 
SINE ȘI 
A INTRA ÎN DUMNEZEU. 


Prin credinţă, omul schimbă „eul” 
său care poartă pecetea păcatului, cu 
Hristos. Prin credinţă, omul se predă 
pe sine fără rezerve lui Hristos, întru 
toate se încredinţează lui Hristos. 
Prin credinţă, mintea se trezeşte din 
neştiinţă, se dezmeticeşte din robia 
păcatului, iese din egoism şi pătrun- 
de în Veşnicie. 


Prin asceza credinţei se poate pune 
început tratării şi însănătoşirii sufle- 
tului bolnav de patimi. Odată ce cre- 
dinţa începe să se sălăşluiască în om, 
patimile încep să se dezrădăcineze 
din suflet. Dar atâta timp cât sufletul 
nu va fi îmbătat de credinţa în Dum- 
nezeu, așa cum spune Sf. Isaac Sirul, 
atâta timp cât nu simte forţa vie a 
credinţei, nu se poate vindeca de pa- 
tim. 


Prima regulă a credinţei este lupta 
cu mintea îmbibată de păcat. 
Astfel, se împlineşte schimbarea tu- 
turor valorilor şi criteriilor. Prin cre- 
dinţă, mintea, cea care a fost mai 
înainte împrăștiată prin intermediul 
patimilor, este eliberată de senzuali- 
tate şi dăruită cu pace şi cu liniştirea 
gândurilor. Atunci când ea trăieşte 
prin simţuri într-o lume senzorială, 
mintea este bolnavă. Cu ajutorul cre- 
dinţei, mintea este eliberată de tem- 
nița acestei lumi, care este înăbușită 
de păcat, şi pătrunde într-o lume 
nouă, unde respiră într-un văzduh 
minunat. Mintea se strămută într-o 
altă realitate decât până acum, a lui 
Dumnezeu. Prin credinţă, mintea se 
înzdrăveneşte, se vindecă, dobândeş- 
te înţelepciune. Mintea fără cugeta- 


rea la Dumnezeu este ca peştele pe 
uscat. Prin credinţă, mintea se întă- 
rește în cugetarea de Dumnezeu. 


Începutul credinţei şi toată sporirea 
ei este legată şi condiţionată de po- 
căinţă. Fără aceasta, Împărăţia Ce- 
rurilor este pentru om un vis metafi- 
zic de neînfăptuit. Pocăinţa însoţită 
de credinţă este întoarcerea de la 
ceea ce este împotriva firii la ceea ce 
este firesc, de la diavol la Dumnezeu, 
spune Sf. loan Damaschin. 


Nu trebuie să consimţi, nici să te laşi 
momit de cugetele rele. Cea mai im- 
portantă armă în lupta cu mintea 
este să urăşti pe tine însuţi, să-ți răs- 
tigneşti mintea, să te lepezi de orice 
înţelegere şi înţelepciune omenească, 
să le consideri „nebunie”, iar pe tine 
neînsemnat şi fără de minte. Smeri- 
rea minţii este necesitatea absolut 
necesară pentru începătorul în cre- 
dinţă. 


Pe acest drum anevoios, amărăciu- 
nea ascezei credinţei se îndulceşte 
prin realitatea dulce a nădejdii. Fă- 
ră nădejde, anevoioasa asceză a cre- 
dinţei ar duce la scepticism. Sf. Ma- 
carie cel Mare spune că fără nădejde, 
omul nu poate să meargă pe calea 
cea îngustă. In credinţa care nădăj- 
duieşte și în nădejdea care premerge 
credinţei prin dureroasa tânguire şi 
prin suspinul făpturii, stau ascunse 
toate făgăduinţele şi bunătăţile ce- 
reşti, așa precum în grăuntele arun- 
cat sub brazdă se ascunde rodul. 

EVANGHELIA 
de la Matei (1) 





Se pare că nu Sf. Matei și-a pus 
numele în fruntea scrierii sale, ci 
Biserica a făcut acest lucru, atunci 
când a început a-și constitui colecţia 
ei de scrieri sfinte, adică Noul Tes- 
tament. Sf. Matei și-a scris Evan- 
ghelia în limba ebraică, fapt confir- 
mat de toate mărturiile Sf. Părinţi. 
Prin limba ebraică trebuie să înţele- 
gem limba vorbită de evreii de 
atunci, adică limba aramaică. 
Evanghelia mateiană în limba ara- 
maică nu ni s-a păstrat. Traducerile 
noastre au la bază Evanghelia de la 
Matei în limba greacă. 


Această Evanghelie a fost scrisă 
pentru iudeii încreștinaţi din 


Palestina, pe la anii 40, 
înainte poate ca Matei să fi 
plecat din Ierusalim din 
pricina prigoanei lui Irod 
Agripa I. Că scriindu-şi Evanghelia 
Sf. Matei i-a avut în vedere în pri- 
mul rând pe iudei se vede limpede 
din ceea ce se poate numi caracterul 
iudaic al lucrării sale. El se defineşte 
pe sine atunci când redă cuvântul 
Mântuitorului despre „cărturarul cu 
învăţătură despre împărăţia ceruri- 
lor“, „care scoate din vistieria sa 
(lucruri) noi şi vechi“ (Mt. 13, 52). 
„Vechi“, căci niciunul dintre autorii 
scrierilor Noului Testament nu cu- 
noaşte mai bine ca Matei credinţa, 
datinile, moravurile şi limba iudei- 
lor, disputele cazuistice şi formalis- 





Istoria Cărţi lor Sfinte 





mul cărturarilor şi fariseilor. 


Sf. Matei „a pus în ordine cuvintele“ 
Domnului. Despre ce ordine este 
vorba? Este clar că nu de o ordine 
istorică, cronologică, căci Evanghe- 
lia întâia manifestă prea puţin o 
preocupare de acest gen. Ordinea 
este una tematică, teologică. Ea 
este cea mai completă dintre 
Evanghelii şi cea mai sistematică. 


(text preluat din scrierile pr. Vasile 
Mihoc) 





TĂMĂIE i-aducem ie, Hristoase, intru miros de 


bună mireasmă duhovnicească 


A 

In timpul citirii „Apostolului” sau în 
timpul cântării „Aliluia” de după 
Apostol are loc cădirea sau tămâie- 
rea, care se face în cinstea Sfintei 
Evanghelii ce urmează a fi citită şi 
care simbolizează mireasma învăţă- 
turii Sfinţilor Apostoli, după cum 
zice Sfântul Pavel: „Noi suntem pen- 
tru Dumnezeu bună mireasmă a lui 
Hristos și prin noi se răspândește în 
tot locul  mireasma cunoștinței 
Lui” (II Corinteni 2, 14-15). 


Sfântul Simeon al Tesalonicului spu- 
ne că această primă cădire din ca- 
drul Sfintei Liturghii simbolizează 
darul Sfântului Duh dat lumii prin 
Evanghelie. Tămâia care arde tran- 
sformându-se în „miros de bună 
mireasmă duhovnicească” ce se înal- 
ţă la cer exprimă jertfa bine-plăcută 








lui Dumnezeu. Omul însuși trebuie 
să se jertfească, să ardă duhovniceş- 


te dăruindu-se lui Dumnezeu ca 
„miros de bună mireasmă duhovni- 
cească”. 


Sfântul Chiril al Alexandriei sublinia 
faptul că nu putem intra la Tatăl şi, 
implicit, nu Îl putem cunoaşte, decât 
în stare de jertfă curată. Cădirea, 
pregătindu-ne pentru primirea Cu- 
vântului lui Dumnezeu, este în ace- 
laşi timp o jertfă adusă lui Dumne- 
zeu, o mărturisire a prezenţei Sale în 
mijlocul nostru, precum şi un în- 
demn la propria noastră jertfire du- 
hovnicească. Mirosul aparte al tămâ- 
ii şi cântarea laudei lui Dumnezeu 
(„Aliluia”) ne ajută să [i simţim pre- 
zenţa şi să ne înălţăm inimile în ru- 
găciune. 


